
	РЕПУБЛИКА БЪЛГАРИЯ
Министерство на регионалното развитие и благоустройството
Дирекция за национален строителен контрол










ДО
МИНИСТЕРСТВО НА РЕГИОНАЛНОТО
РАЗВИТИЕ И БЛАГОУСТРОЙСТВОТО
/На Ваш № 90-02-715/19.08.2025 г./


На наш вх. № РД-1967-10-023/20.08.2025 г.
Относно: Писмо от г-жа Емануела Фролошка, изпълнителен директор на Фондация „Асансьорна безопасност“. 


УВАЖАЕМИ ГОСПОЖИ И ГОСПОДА,
	
В Дирекция за национален строителен контрол (ДНСК), чрез Министерство на регионалното развитие и благоустройството /МРРБ/ под № 90-02-715/19.08.2025 г., е получено с вх.№ РД-1967-10-023/20.08.2025 г. писмо от Държавна агенция за метрологичен и технически надзор /ДАМТН/, с приложено писмо от г-жа Емануела Фролошка, изпълнителен директор на Фондация „Асансьорна безопасност“, във връзка с проведена среща в ДАМТН по повод инцидент свързан с асансьорната уредба в сграда, находяща се на ул. „Чаталджа“ № 15, гр. София. 
Видно от писмото на г-жа Фролошка, в конкретния случай е настъпило разкъсване на заварките, закрепящи двигателя на асансьора, довело до неговото накланяне, което от своя страна е предизвикало излизане на стоманените въжета от фракционната шайба. В тази връзка, в писмото са поставени редица въпроси и предложения относно промяна на нормативната уредба, така че да се гарантира сигурността на експлоатация на асансьорните уредби. Част от предложенията касаят участие и отговорност на строителния надзор при осъществяване на  контрол върху бетоновия фундамент, за който се монтира асансьорната уредба и асансьорната шахта, като част от сградата. Отправено е искане за промяна в Закона за управление на етажната собственост, с оглед отпадане на „вменените им компетенции по този закон, каквито те не притежават“.  
Във връзка с горното, уведомяваме следното:
- По време на строителството участниците в него, в лицето на строителя и строителния надзор имат конкретни отговорности, вменени им по Закона за устройство на територията /ЗУТ/. Същите съставят и подписват актовете и протоколите по време на строителството, съгласно Наредба № 3/2003 г. за съставяне на актове и протоколи по време на строителството, с което се гарантира качеството на изпълненото строителство и неговото съответствие с основните изисквания към строежите, съгласно чл. 169, ал. 1 и 3 на ЗУТ. 
- След завършване на строежа и въвеждането му в експлоатация по установения законов ред, законодателят е предвидил минимални гаранционни срокове за изпълнени строителни и монтажни работи, съоръжения и строителни обекти за осигуряване нормалното функциониране и ползване на завършените строителни обекти и отстраняване на скритите дефекти след приемането им и въвеждане в експлоатация (ползване). Тези срокове са нормирани в чл. 20 на Наредба № 2/2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти. Строителят има задължението при настъпване на дефекти в строителството преди изтичане на минимално определените гаранционни срокове да ги отстрани за своя сметка.
- За завършени /стари/ сгради, с изтекли минимални гаранционни срокове, при съмнение в здравината на сградата или в конкретния случай на носимоспособността на бетоновия фундамент и асансьорната шахта, етажната собственост /собствениците на имота/ може да възложи изготвяне на технически паспорт на сградата по реда на Наредба № 5/ 2006 г. за техническите паспорти на строежите, след извършено обследване по реда на чл. 176в от ЗУТ, съгласно който обследването на строежите се извършва от консултант /лице извършващо оценяване на съответствието на инвестиционните проекти и/или упражняващо строителен надзор/, получил удостоверение по реда на наредбата по чл. 166, ал. 2, или от проектанти от различни специалности с пълна проектантска правоспособност.
Видно от горното, консултантът е именно компетентното и оправомощено техническо лице, което извършва обследването на т. нар. стари сгради след сключване на договор с етажната собственост. 
По отношение на асансьора, същият е поднадзорно съоръжение и неговата техническа изправност се контролира от лица оправомощени по реда на Закона за техническите изисквания и Наредбата за безопасна експлоатация и техническия надзор на асансьори. 
Предвид горното, отправените предложения и направено искане, следва да бъде отбелязано, че ДНСК е административен орган, чиито функции са определени в чл. 222 на ЗУТ и са сведени основно до административен контрол относно законосъобразността на изграждане и ползване на строежите от първа, втора и трета категория по номенклатурата на видовете строежи, но независимо от това изразяваме готовност ДНСК да участва в работни групи със свои представители, притежаващи нужната експертиза, в междуведомствени разговори и работни групи по повдигнатите проблеми относно техническата изправност и безопасност на асансьорните уредби.
 

С УВАЖЕНИЕ,










[bookmark: _GoBack]
[image: ]
[image: ]3 от 3
image1.emf
X


image2.emf
X

ИНЖ. ЛИЛЯНА ПЕТРОВА

НАЧАЛНИК НА ДНСК

